|  |
| --- |
|  |

REPUBLIKA SLOVENIJA

**Ministrstvo za OKOLJE IN PROSTOR**

Dunajska cesta 48, 1000 Ljubljana T: 01 478 70 00

 F: 01 478 74 25

 E: gp.mop@gov.si

 www.mop.gov.si

|  |
| --- |
| Številka: 007-315/2016  |
| Ljubljana, dne 17. 1. 2017 |
| EVA 2016-2550-0109 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Uredba o emisiji snovi in toplote pri odvajanju odpadne vode iz naprav za proizvodnjo vodikovega peroksida in natrijevih perboratov – predlog za obravnavo**  |
| **1. Predlog sklepov vlade:** |
| Na podlagi drugega odstavka 17. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15 in 30/16) je Vlada Republike Slovenije na … seji dne … sprejelaSKLEP:Vlada Republike Slovenije izdaja Uredbo o emisiji snovi in toplote pri odvajanju odpadne vode iz naprav za proizvodnjo vodikovega peroksida in natrijevih perboratov, ki se objavi v Uradnem listu Republike Slovenije. mag. Lilijana Kozlovič  GENERALNA SEKRETARKAPrilogi:* predlog Uredbe o emisiji snovi in toplote pri odvajanju odpadne vode iz naprav za proizvodnjo vodikovega peroksida in natrijevih perboratov,
* obrazložitev.

Prejemniki sklepa:* Ministrstvo za okolje in prostor, Dunajska c. 47, 1000 Ljubljana,
* Ministrstvo za finance,
* Ministrstvo za gospodarski razvoj in tehnologijo,
* Služba Vlade Republike Slovenije za zakonodajo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Tanja Bolte, generalna direktorica Direktorata za okolje,
* mag. Uroš Vajgl, vodja Sektorja za okolje in podnebne spremembe,
* Tone Kvasič, vodja Oddelka za okolje.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| **/** |
| **5. Kratek povzetek gradiva:** |
|  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | DA |
| d) | okolje, vključno s prostorskimi in varstvenimi vidiki | DA |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev**Gradivo nima finančnih posledic za proračun Republike Slovenije. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:/Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: 14. 10. 2016 V razpravo so bili vključeni: * + nevladne organizacije,
	+ predstavniki zainteresirane javnosti,
	+ predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):* + Agencija RS za okolje
	+ Belinka Perkemija, d.o.o.

Upoštevani so bili: upoštevani v celoti.Poročilo je bilo dano ……………..Javnost je bila vključena v pripravo gradiva v skladu z Zakonom o varstvu okolja, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  IRENA MAJCEN MINISTRICA |

**PREDLOG** **EVA 2016-2550-0109**

Na podlagi drugega odstavka 17. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15 in 30/16) izdaja Vlada Republike Slovenije

UREDBO

o emisiji snovi in toplote pri odvajanju odpadne vode iz naprav za proizvodnjo vodikovega peroksida in natrijevih perboratov

1. člen

(vsebina)

(1) Ta uredba določa za naprave za proizvodnjo vodikovega peroksida in natrijevih perboratov v zvezi z emisijo snovi in toplote pri odvajanju industrijske odpadne vode (v nadaljnjem besedilu: odpadna voda) mejne vrednosti parametrov odpadne vode in ukrepe za zmanjševanje emisije snovi in toplote.

 (2) Za vprašanja glede pogojev za obratovanje naprave za proizvodnjo vodikovega peroksida in natrijevih perboratov, vloge za pridobitev okoljevarstvenega dovoljenja, vsebine okoljevarstvenega dovoljenja, obsega obratovalnega monitoringa, ki niso posebej urejena s to uredbo, se uporablja predpis, ki ureja vrste naprav in dejavnosti, ki lahko povzročajo onesnaževanje okolja večjega obsega.

(3) Za vprašanja glede skladiščenja surovin in vodikovega peroksida, ki niso posebej urejena s to uredbo, se smiselno uporablja predpis, ki ureja skladiščenje nevarnih tekočin v nepremičnih skladiščnih posodah.

2. člen

(uporaba)

(1) Določbe te uredbe se uporabljajo za odvajanje odpadnih voda iz naprav za proizvodnjo vodikovega peroksida in natrijevih perboratov, in sicer za:

1. naprave za proizvodnjo vodikovega peroksida, ki jo sestavljajo:

* avtooksidacija alkil antrakinona s katalitično hidrogenacijo delovne raztopine,
* ekstrakcija in destilacija vodikovega peroksida,
* reverzija delovne raztopine in
* skladiščenje surovin in vodikovega peroksida;

2. naprave za proizvodnjo natrijevih perboratov, ki jo sestavljajo:

* priprava raztopine natrijevega metaborata,
* kristalizacije, centrifugiranja in sušenja natrijevih perboratov in
* skladiščenje surovin in natrijevih perboratov.

(2) Za odpadno vodo iz naprave za proizvodnjo natrijevih perboratov se ne šteje:

1. s perborati neonesnažena odpadna voda iz hladilnih sistemov znotraj območja naprave za proizvodnjo natrijevih perboratov, razen hladilne vode, ki je uporabljena za hlajenje naprav v fazi kristalizacije perborata,
2. s perborati neonesnažena odpadna voda iz naprav za pripravo vode znotraj območja naprave za proizvodnjo natrijevih perboratov in
3. padavinska odpadna voda.

3. člen

(mejne vrednosti)

(1) Mejne vrednosti parametrov odpadne vode iz naprav za proizvodnjo vodikovega peroksida, ki se odvaja neposredno ali posredno v vode ali odvaja v javno kanalizacijo, so določene v preglednici 1 iz priloge 1, ki je sestavni del te uredbe.

(2) Mejne vrednosti parametrov odpadne vode in mejne vrednosti emisijskih faktorjev odpadne vode iz naprav za proizvodnjo natrijevih perboratov, ki se odvaja neposredno in posredno v vode ali v javno kanalizacijo, so določene v preglednici 2 iz priloge 1 te uredbe.

(3) Emisijski faktor posamezne snovi v odpadni vodi iz naprave za proizvodnjo natrijevih perboratov je razmerje med maso te snovi v odpadni vodi, ki se je z odpadno vodo odvedla v enem dnevu, in maso natrijevih perboratov, ki se proizvedejo v napravi za proizvodnjo natrijevih perboratov v enakem časovnem obdobju. Emisijski faktor se izraža v gramih snovi v odpadni vodi na tono proizvedenega natrijevega perborata tetrahidrata.

4. člen

(ukrepi za zmanjševanje obremenjevanja voda)

(1) Ukrepi, ki jih mora izvajati upravljavec naprave za proizvodnjo vodikovega peroksida zaradi čim manjšega onesnaževanja okolja z emisijo toplote in snovi v odpadni vodi, so:

1. odpadne vode, ki nastanejo pri ekstrakciji vodikovega peroksida in reverziji delovne raztopine, morajo biti očiščene z biološkim čiščenjem, kemijsko oksidacijo, adsorpcijo ali drugo metodo čiščenja z učinkom čiščenja, ki zagotavlja, da predpisane mejne vrednosti odpadnih voda niso presežene;
2. rezervoarji za skladiščenje vodikovega peroksida so narejeni in tehnično opremljeni tako, da so načrtovani za skladiščenje nevarnih snovi, postavljeni na betonski površini in morajo biti opremljeni z:
3. kontinuiranim merjenjem temperature, pri čemer je število merilnih mest temperature na posameznem rezervoarju odvisno od njegove prostornine, in sicer:
* eno merilno mesto, če je prostornina manjša od 100 m3,
* dve merilni mesti, če je prostornina enaka ali večja od 100 m3 in manjša od 500 m3,
* tri merilna mesta, če je prostornina enaka ali večja od 500 m3 in manjša od 1.000 m3 ali
* štiri merilna mesta, če je prostornina enaka ali večja od 1.000 m3;
1. neoviranim zasilnim izpustom za zagotavljanje večje varnosti v primeru razgradnje vodikovega peroksida;
2. merilcem ravni vodikovega peroksida v rezervoarju in zaščito pred prenapolnjenostjo;
3. avtomatskim detektorjem puščanj zlasti pri manjših zadrževalnih sistemih;
4. zadrževalnim sistemom s prostornino, ki je enaka najmanj 110 odstotkom prostornine največjega rezervoarja, ki so z njo povezani;
5. opremo za vzdrževanje rezervoarjev;
6. varnostnim sistemom za preprečevanjem nadtlaka ali podtlaka;
7. napajalnim sistemom vode, primernim za hlajenje in poplavljanje rezervoarja.

(2) Ukrepi, ki jih mora izvajati upravljavec naprave za proizvodnjo natrijevih perboratov zaradi čim manjšega onesnaževanja okolja z emisijo toplote in snovi v odpadni vodi, so:

1. varčevanje z energijo pri pripravi raztopine natrijevega metaborata z izvajanjem procesa pri nižji temperaturi tako, da je končna temperatura v obratovalnem območju od 60°C do 95°C;
2. znižanje koncentracije ali količine matične lužnice, ki nastaja pri procesu kristalizacije perborata tetrahidrata, z uporabo hladilnega sistema ali vakuumskega izhlapevanja zaradi boljše izrabe materiala in večje energetske učinkovitosti procesa;
3. zmanjševanje vsebnosti vlage v kolaču perborata tetrahidrata s centrifugiranjem na 3 do 10 odstotkov zaradi manjše porabe energije pri sušenju tega perborata.

5. člen

(nadzor)

Nadzor nad izvajanjem te uredbe opravljajo inšpektorji, pristojni za varstvo okolja.

6. člen

(prenehanje veljavnosti)

Z dnem uveljavitve te uredbe preneha veljati Uredba o emisiji snovi in toplote pri odvajanju odpadne vode iz naprav za proizvodnjo vodikovega peroksida in natrijevih perboratov (Uradni list RS, št. 45/07 in 94/07).

**7. člen**

**(začetek veljavnosti)**

Ta uredba začne veljati petnajsti dan po objavi v Uradnem listu Republike Slovenije.

Št.

Ljubljana,

EVA 2016-2550-0109

Vlada Republike Slovenije

dr. Miro Cerar

predsednik

PRILOGA 1

Preglednica 1: Mejne vrednosti parametrov odpadne vode iz naprave za proizvodnjo vodikovega peroksida

|  |  |  |  |  |
| --- | --- | --- | --- | --- |
| Parameter odpadne vode | Izražen kot | Enota | Odvajanje neposredno ali posredno v vode | Odvajanje v javno kanalizacijo |
| I. SPLOŠNI PARAMETRI |  |  |  |  |
| Temperatura |  | ºC | 40 | 40 |
| Vrednost pH |  |  | 6,5–9,5 | 6,5–9,5 |
| Neraztopljene snovi |  | mg/L | 50 | (a) |
| Usedljive snovi |  | ml/L | 0,5 | 10 |
| II. BIOLOŠKI PARAMETRI |  |  |  |  |
| Strupenost za vodne bolhe | SD |  | 4 | – |
| III. ANORGANSKI PARAMETRI |  |  |  |  |
| Celotni dušik | N | mg/L | 10,0 | – |
| Celotni fosfor | P | mg/L | 2,0 | – |
| IV. ORGANSKI PARAMETRI |  |  |  |  |
| Celotni organski ogljik (TOC) |  | mg/L | 30 | – |
| Kemijska potreba po kisiku (KPK) | O2 | mg/L | 120 | – |
| Biokemijska potreba po kisiku (BPK5) | O2 | mg/L | 25 | – |
| Lahkohlapni aromatski ogljikovodiki (BTX) |  | mg/L | 0,1 | 1,0 |
| * benzen
 |  | mg/L | 0,1 | 1,0 |
| * toluen
 |  | mg/L | 0,1 | 1,0 |
| * ksilen (č)
 |  | mg/L | 0,1 | 1,0 |
| * etilbenzen
 |  | mg/L | 0,1 | 1,0 |
| Polarna organska topila (b) |  | mg/L | (c) | 5.000 |
| Fenoli | C6H5OH | mg/L | 0,1 | 10 |

(a) mejna vrednost koncentracije neraztopljenih snovi v odpadni vodi se določi v okoljevarstvenem dovoljenju na podlagi mnenja upravljavca javne kanalizacije in komunalne ali skupne čistilne naprave kot vrednost, pri kateri ni vpliva na kanalizacijo ali čistilno napravo;

(b) topila, ki se z vodo povsem ali delno mešajo in so biološko razgradljiva;

(c) mejna vrednost je določena posredno z upoštevanjem mejne vrednosti za KPK;

(č) pri ksilenu se upošteva vsota orto, meta in para izomere.

Preglednica 2: Mejne vrednosti parametrov odpadne vode iz naprave za proizvodnjo natrijevih perboratov

|  |  |  |  |  |
| --- | --- | --- | --- | --- |
| Parameter odpadne vode | Izražen kot | Enota | Odvajanje neposredno ali posredno v vode | Odvajanje v javno kanalizacijo |
| I. SPLOŠNI PARAMETRI |  |  |  |  |
| Temperatura |  | ºC | 40 | 40 |
| Vrednost pH  |  |  | 6,5–9,5 | 6,5–9,5 |
| Neraztopljene snovi |  | mg/L | 50 | (a) |
| Usedljive snovi |  | ml/L | 0,5 | 10 |
| II. BIOLOŠKI PARAMETRI |  |  |  |  |
| Strupenost za vodne bolhe | SD |  | 4 | – |
| III. ANORGANSKI PARAMETRI |  |  |  |  |
| Bor | B | mg/Lkg/t | 3002 | 3002 |
| Sulfat | SO4 | mg/L | (b) | 200 |
| IV. ORGANSKI PARAMETRI |  |  |  |  |
| Kemijska potreba po kisiku (KPK) | O2 | mg/Lkg/t | 1001,2 | – |
| Biokemijska potreba po kisiku (BPK5) | O2 | mg/L | 25 | – |
| Adsorbljivi organski halogeni (AOX) | Cl | mg/L | 0,1 | 0,1 |

(a) mejna vrednost koncentracije neraztopljenih snovi v odpadni vodi se določi v okoljevarstvenem dovoljenju na podlagi mnenja upravljavca javne kanalizacije in komunalne ali skupne čistilne naprave kot vrednost, pri kateri ni vpliva na kanalizacijo ali čistilno napravo;

(b) mejna vrednost se določi v skladu s predpisom, ki ureja emisijo snovi in toplote pri odvajanju odpadnih vod v vode in javno kanalizacijo.

**OBRAZLOŽITEV**

I. UVOD

1. Pravna podlaga (besedilo, vsebina zakonske določbe, ki je podlaga za izdajo uredbe):
	* drugi odstavek 17. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15 in 30/16)
2. Rok za izdajo uredbe, določen z zakonom

 /

1. Splošna obrazložitev predloga uredbe, če je potrebna:
2. Predstavitev presoje posledic za posamezna področja, če te niso mogle biti celovito predstavljene v predlogu uredbe

**Predstavitev presoje posledic na gospodarstvo:**

Z Uredbo ne uvajamo nobenih novih obveznosti za gospodarstvo, pač pa bodo z veljavnostjo nove uredbe poenostavljeni upravni postopki pridobitve oz. spremembe okoljevarstvenega dovoljenja.

II. VSEBINSKA OBRAZLOŽITEV PREDLAGANIH REŠITEV

Pravna podlaga za sprejem uredbe je drugi odstavek 17. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15 in 30/16).

Skladno z Uredbo o vrsti dejavnosti in naprav, ki lahko povzročajo onesnaževanje okolja večjega obsega (Uradni list RS, št. 57/15), morajo naprave, ki proizvajajo vodikov peroksid in natrijeve perborate pridobiti okoljevarstveno dovoljenje, v katerem se mejne vrednosti emisij v okolje in drugi pogoji za obratovanje določijo na podlagi referenčnega dokumenta BAT. Za proizvodnjo vodikovega peroksida in natrijevih perboratov je relevanten Referenčni dokument o najboljših razpoložljivih tehnikah proizvodnje anorganskih kemikalij v velikih količinah.

1. člen (vsebina)

Določa, da so za naprave, ki proizvajajo vodikov peroksid in natrijev perborat, mejne vrednosti parametrov odpadne vode in ukrepi za zmanjševanje emisij snovi in toplote v vode določeni v tej uredbi.

2. člen (uporaba)

Določa sestavo naprave za proizvodnjo vodikovega peroksida in naprave za proizvodnjo natrijevih perboratov pri obratovanju katerih nastajajo odpadne vode, ki jih ureja ta uredba.

3. člen (mejne vrednosti)

Določa, da so mejne vrednosti parametrov odpadne vode iz naprav za proizvodnjo vodikovega peroksida določene v preglednici 1 Priloge 1 in mejne vrednosti parametrov odpadne vode za proizvodnjo natrijevih perboratov določene v preglednici 2 Priloge 1 te uredbe.

4. člen (ukrepi za zmanjševanje obremenjevanja voda)

Določa posebne ukrepe, ki jih mora izvajati upravljavec naprave za proizvodnjo vodikovega peroksida in natrijevih perboratov z namenom čim manjšega onesnaževanja okolja.

5. člen (nadzor)

Nadzor nad izvajanjem uredbe opravljajo inšpektorji, pristojni za varstvo okolja.